*Melléklet a 6/2013. (II.18.) önkormányzati rendelethez*

**Településképi bejelentés alá tartozó építési tevékenységek**

| **Az építési tevékenység megnevezése \*** | |
| --- | --- |
|
| 1. | A műemléki jelentőségű területen a telek közterületi határához legközelebb, de legfeljebb 50 méterre álló meglévő épület átalakításának kivételével az építési engedéllyel építhető építmény felújítása, helyreállítása, korszerűsítése, homlokzatának megváltoztatása, ha az építési tevékenységgel az építmény tartószerkezeti rendszerét vagy tartószerkezeti elemeit nem kell megváltoztatni, átalakítani, elbontani, kicserélni, megerősíteni vagy változatlan formában újjáépíteni. |
| 2. | Meglévő építmény utólagos hőszigetelése, homlokzati nyílászáró– áthidalóját nem érintő, (de más anyagú nyílászáróra történő )– cseréje, a homlokzatfelület színezése, a homlokzat felületképzésének megváltoztatása |
| 3. | Új, önálló (homlokzati falhoz rögzített vagy szabadon álló) égéstermék-elvezető kémény építése melynek magassága a 6,0 m-t nem haladja meg. |
| 4. | Az épület homlokzatához illesztett előtető, védőtető, ernyőszerkezet építése, meglévő felújítása, helyreállítása, átalakítása, korszerűsítése, bővítése, megváltoztatása, ha ehhez az épület tartószerkezetét nem kell megváltoztatni, átalakítani, megbontani, kicserélni, megerősíteni vagy újjáépíteni. |
| 5. | Kereskedelmi, vendéglátó rendeltetésű épület építése, bővítése, melynek mérete az építési tevékenység után sem haladja meg a nettó 20,0 m2 alapterületet, kivéve műemléki jelentőségű területen a telek közterületi határához legközelebb, de legfeljebb 50 méterre álló új épület építését, vagy meglévő épület építésügyi hatósági engedélyhez kötött bővítését vagy átalakítását. |
| 6. | Önálló reklámtartó építmény építése, meglévő felújítása, helyreállítása, átalakítása, korszerűsítése, bővítése, megváltoztatása, melynek mérete az építési tevékenység után sem haladja meg  a) beépítésre nem szánt területen a 9,0 m magasságot,  b) beépítésre szánt területen a 4,5 m magasságot. |
| 7. | Szobor, emlékmű, kereszt, emlékjel építése, elhelyezése, ha annak a talapzatával együtt mért magassága nem haladja meg a 6,0 m-t. |
| 8. | Emlékfal építése, melynek talapzatával együtt mért magassága nem haladja meg a 3,0 m-t. |
| 9. | Kerítés építése, átalakítása, bővítése. ( ha az közterületre, vagy közhasználat elől el nem zárt magánterületre néz) |
| 10. | Szellőző-, klíma-, áru- és pénzautomata építményen vagy építményben való elhelyezése, ha ahhoz nem kell az építmény tartószerkezeti rendszerét vagy tartószerkezeti elemeit megváltoztatni, átalakítani, elbontani, kicserélni, megerősíteni vagy újjáépíteni. |
| 11. | Építménynek minősülő szelektív és háztartási célú hulladékgyűjtő, és tároló elhelyezése |
| 12. | Utasváró fülke építése. |
| 13. | Elektronikus hírközlési építmény, az antennatartó szerkezet méretétől függetlenül a szerkezetre antenna felszerelése, ha az antenna bármely irányú mérete a 4,0 m-t nem haladja meg |
| 14. | Településképi szempontból jelentős reklám berendezés elhelyezése, a rendelet 3.§ (2) bekezdésében meghatározott körben. |
| 15. | Vendéglátóipari kitelepülés, vendéglátó terasz, kerthelyiség építményeinek, építmény részeinek építése, vagy kihelyezése. |

\*: Az 1-13. számú sorok az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet 1. számú melléklete 1., 2., 4., 5., 7., 9., 11., 12., 21., 23., 24., 27., 31. pontjai alatti, nem építési engedély köteles építési munkák.

A 14., 15. számú sorok az e rendelet alkalmazása szempontjából jelentős egyéb, nem építési engedély köteles építési tevékenységek körét foglalja magába.